**Paziņojums par stratēģiskā ietekmes uz vidi novērtējuma vides pārskata un plānošanas dokumenta projekta “Viduslatvijas atkritumu apsaimniekošanas reģiona Jelgavas valstspilsētas, Dobeles un Jelgavas novadu atkritumu apsaimniekošanas plānu 2023. - 2027. gadam” sabiedrisko apspriešanu**



Viduslatvijas reģionālā atkritumu apsaimniekošanas plāna daļas Jelgavas valstspilsētas,

Dobeles un Jelgavas novadu teritorija

**Plānošanas dokumenta nosaukums:** „Viduslatvijas atkritumu apsaimniekošanas reģiona Jelgavas valstspilsētas, Dobeles un Jelgavas novadu atkritumu apsaimniekošanas reģionālais plāns 2023. - 2027. gadam” (Plāns).

**Plāna izstrādātājs:**

Jelgavas valstspilsētas pašvaldība, reģ. Nr. 90000042516, juridiskā adrese: Lielā iela 11, Jelgava, LV-3001, tālrunis: 63005522, e-pasts: pasts@jelgava.lv;

Dobeles novada pašvaldība, reģ. Nr. 90009115092, juridiskā adrese: Brīvības iela 17, Dobele, Dobeles novads, LV-3701, tālrunis: 63707269, e-pasts: apic@dobele.lv;

Jelgavas novada pašvaldība, reģ. Nr. 9009118031, juridiskā adrese: Pasta iela 37, Jelgava, LV-3001, tālrunis: 63022238, e-pasts: dome@jelgavasnovads.lv.

**Plāna izstrādātāja pārstāvis:** SIA “Geo Consultants”, reģ. Nr. 40003340949, juridiskā adrese: Olīvu iela 9, Rīga, LV-1004, tālrunis: 67627504, e-pasta adrese: gc@geoconsultants.lv.

Vides pārraudzības valsts birojs 2023. gada 8. martā ir pieņēmis lēmumu Nr. 4-02/17/2023 par stratēģiskā ietekmes uz vidi novērtējuma procedūras piemērošanu plānošanas dokumentam “Viduslatvijas atkritumu apsaimniekošanas reģiona Jelgavas valstspilsētas, Dobeles un Jelgavas novadu reģionālā atkritumu apsaimniekošanas plāna daļa 2023. - 2027. gadam”. Plāns ir vidēja termiņa attīstības plānošanas dokuments reģionālā līmenī un tas attiecas uz atkritumu apsaimniekošanas nozari daļai no Viduslatvijas atkritumu apsaimniekošanas reģiona, kas ietver šādas pašvaldības: Jelgavas valstspilsētas pašvaldību, Dobeles un Jelgavas novada pašvaldības.

Plāna un stratēģiskā ietekmes uz vidi novērtējuma vides pārskata projekta sabiedriskās apspriešanas sanāksme notiks **2023. gada 18. decembrī plkst. 18:00 Jelgavas novada pašvaldības** **zālē 1. stāvā,** **Pasta ielā 37, Jelgavā**,vienlaikus interesentiem rodot iespēju dalībai arī tiešsaistē.

Tiešsaistes videokonferencei pieejas saite tiks publicēta tīmekļvietnēs [www.geoconsultants.lv](http://www.geoconsultants.lv)**,** [www.jelgava.lv](http://www.jelgava.lv), [www.jelgavasnovads.lv](http://www.jelgavasnovads.lv) un www.dobele.lv. Ar sagatavotajiem materiāliem par paredzēto darbību no 7. decembra varēs iepazīties tīmekļvietnē [www.geoconsultants.lv](http://www.geoconsultants.lv), Jelgavas valstspilsētas pašvaldībā, Lielajā ielā 11, Jelgavā, Dobeles novada pašvaldībā, Brīvības ielā 17, Dobelē, Dobeles novadā un Jelgavas novada pašvaldībā, Pasta ielā 37, Jelgavā.

Laika posmā no **2023. gada 7. decembra līdz 2024. gada 8. janvārim** par paredzēto darbību interesentiem būs iespēja uzdot jautājumus un saņemt atbildes rakstot uz e-pasta adresi: gc@geoconsultants.lv.